Electude Diagnosis Trainer - Help

# Ndihma e trajnerit diagnostifikues
Help

## Përmbajtja

- Hyrje
- Ambienti i motorit
- Menyja

- (Ç) Montim
- Prerjet
- Çekiçi
- Dëgjimi
- Pastrimi
- Shtyrje
- Mbushje
- Zëvendësim

- Dritarja e mjeteve

- Paneli i aparaturave
- Multimetër
- Testuesi OBD
- Llamba e testit
- Testuesi LED
- Kabllo

- Mjete të tjera
- Ikona e baterisë
- Matjet e lidhjeve
- Teleporter

## Mirë se vini

Mirë se vini në kartelën e ndihmës së EDT.

### E përgjithshme

EDT përbëhet nga këto elementë:

- het Ambienti i motorit
- het Menyja (sipër majtas)
- Kolona e mjeteve (sipër djathtas dhe e lëvizshme kur aktivizohet)
- Mjete të tjera (poshtë majtas)
- een Ikona e baterisë (poshtë djathtas)

## Ambienti motorit

E tërë puna në menaxhimin e sistemit të motorit kryhet në ambientin e motorit.

Kur nuk është aktivizuar asnjë opsion i menysë, në ambientin e motorit, treguesi mund të marrë forma të ndryshme:

- Lupë zmadhimi me një plus (kliko për ta zmadhuar)
- Lupë zvogëlimi me një minus (kliko për ta zvogëluar)
- Shigjetë për majtas, djathtas, lart ose poshtë (kliko për të shkuar në drejtime të ndryshme)
- Dorë (kliko për të nxjerrë mënjanë një pjesë, për ta rivendosur sërish ose për të ndryshuar vendndodhjen e saj.)

Ju mund të bëni matje të lidhjeve dhe telave kur pamja e një elementi është krejtësisht e zmadhuar.

## Menyja

Në krahun e majtë lart është menyja. Ajo përmban thjesht veglat e punës. Duke klikuar në një nga opsionet e menysë, zgjidhet vegla e duhur për punë të ndryshme që mund të kryhen në ambientin e motorit.

Kur një opsion i menysë është klikuar, treguesi ndryshon formën, duke treguar veglën e zgjedhur. Me veglën e zgjedhur mund të kryhen veprime vetëm në ato vende të ambientit të motorit ku shfaqet një yll mbi tregues.

Shembull. Duke zgjedhur “mbushje”, pamja e treguesit ndryshon në një bidon. Kur treguesi me shenjën e bidonit është vendosur mbi grykën e serbatorit, shfaqet ylli. Duke klikuar me anën e djathtë të mausit depozita e karburantit do të mbushet.

- (Ç) Montim
- Pincë
- Çekiç
- Aparat dëgjimi
- Pastrues
- Shtyrës
- Mbushës
- Zëvendësues
- Dalje

Kur zgjidhet opsioni “dalje”, programi mbyllet dhe do të shfaqet një dritare dialogu. Ju duhet të tregoni se çfarë problemi ka motori dhe çfarë veprimesh duhen kryer për ta zgjidhur.

### (Ç) Montim

Me opsionin “(Ç) Montim” treguesi del ne formën e kaçavidës. Mund të montohen dhe të çmontohen elementë te ndryshëm. Treguesi punon si një kaçavidë, pincë ose pincë përdredhëse

Elementët mund të çmontohen me dorë (si një lidhës ose kabëll ndezës), mund të çmontohen pa nevojën e këtij treguesi. Treguesi është i përdorshëm në elementët të cilët kanë patjetër nevojë për një mjet çmontimi

Disa nga elementët që mund të (ç)montohen me këtë vegël janë:

- Kandelet e ndezjes
- Valvula e shpejtësisë boshe
- Sensori induktiv i kollodokut
- Sensorët e shpejtësisë
- Disa tuba të ajrit
- Tuba të karburantit

### Prerje

Me këtë tregues ju mund të prisni telat e një lidhjeje. Pjesa e prerë do të zhduket. Mbasi të jenë prerë telat, lidhja mund të rregullohet duke vendosur një tel të ri tek pikat në të cilat janë prerë telat e mëparshëm.

### Çekiçi

Me këtë tregues ju mund të shqitni reletë e ngjitura.

### Dëgjimi

Përdorni këtë tregues për të dëgjuar elemente të ndryshëm me stetoskop.

Ju mund të dëgjoni këta elementë:

- Injektorët
- Rrugët e karburantit
- Pompën e karburantit

### Pastrimi

Me këtë tregues ju mund të pastroni lidhjet. Kjo mund të riparojë kontakte të këqija ose rezistenca kontakti.

Elementë të tjerë të cilët mund të pastrohen janë:

- Kandelet e ndezjes
- Valvula e shpejtësisë boshe
- Sensori induktiv i kollodokut

Ju mund ta përdorni këtë tregues edhe si një pilot ndezjeje. Për këtë duhet të hapni kapakun e kutisë së filtrit të ajrit, ose të lëvizni një tub në pjesën hyrëse të kolektorit.

### Shtytja

Me këtë tregues ju mund të shtypni lidhjet për të bërë që një kontakt i keq të punojë në mënyre të përkohshme.

### Mbushja

Me këtë tregues ju mund të mbushni serbatorin me karburant.

Ju mund ta përdorni këtë tregues edhe si një pilot ndezjeje. Për këtë duhet të hapni kapakun e kutisë së filtrit të ajrit, ose të lëvizni një tub në pjesën hyrëse të kolektorit.

### Zëvendësimi

Me këtë tregues ju mund të zëvendësoni siguresat. Pjesët e tjera që do të ndërrohen, duhet të “porositen” në fund të programit.

## Kolona e mjeteve

Kolona lart djathtas përmban ikonat e mjeteve. Kur klikoni një ikonë, një dritare e rrëshqitshme mjetesh do të hapet. Kjo dritare do të qëndrojë e dukshme edhe kur ju kaloni në një pamje tjetër në ambientin e motorit. Ju mund të lëvizni dritaren në ç’do vend duke e tërhequr atë me maus. Dritarja e mjetit do të zhduken duke klikuar butonin e vogël me shenjën “X”.

Mjete të disponueshme janë (nga lart poshtë):

- Paneli aparaturave
- Multimetër
- Testuesi OBD
- Llamba e testit
- Testuesi LED
- Kabllo
- Eksperti diagnostifikimit

Shënim. Jo të tëra mjetet janë të disponueshme në të gjitha situatat e simuluara.

### Paneli aparaturave

#### Elementet e Dritares

Paneli aparaturave përmban dy elementë:

- Pedalin e gazit (tërhiqe me maus)
- Çelësin e kuadrit (Tërhiqe me maus)

Ju mund të përdorni edhe butonat e tastierës për të vënë në punë çelësin e kuadrit. Duke mbajtur të shtypur tastin e hapësirës, çelësi shkon në pozicionin e ndezjes; kur ju e lëshoni atë, çelësi kthehet në pozicionin e hapjes së kuadrit. Çelësi shkon në pozicionin e fikjes kur ju shtypni tastin “shift”.

#### Matësat dhe dritat e paralajmërimit

Paneli i aparaturave përmban matësa për temperaturën e ftohësit, shpejtësinë e motorit (RPM) dhe nivelin e karburantit .

Pjesa e poshtme e panelit të aparaturave përmban dritat e paralajmërimit (nga e majta në të djathtë):

- Temperatura e ftohësit
- Kontrolli motorit
- Dinamo
- Presioni i vajit
- Niveli karburantit

Matësat dhe dritat punojnë vetëm kur çelësi është në pozicionin e hapjes së kuadrit.

### Multimetri

#### Elementët e Dritares

Multimetri përmban këta elementë:

- Çelësi On/Off (kliko)
- Çelësi ushqimit AC/DC (kliko)
- Çelësi rrotullues (tërhiq ose kliko)
- Sondat e testimit (tërhiqe tek pika e lidhjes në ambientin e motorit)
- Prizat (kliko për të lëvizur kabllon e kuqe të testimit)

Duke tërhequr sondat e testimit tek pikat e lidhjeve në ambientin e motorit mund të kryhen matje. Gjithashtu me tërheqje kthehen në pozicionin fillestar. Kur një sondë e testimit është e lidhur në një pikë të pashfaqur të ambientit të motorit, shfaqet një teleporter.

### Testuesi OBD

#### Elementët e Dritares

Testuesi OBD ka këta elementë:

- Çelësi On/Off (kliko)
- Butonat e drejtimit (kliko)

Për të përdorur testuesin, kuadri duhet të jetë i hapur; në rast të kundërt, nuk do të ketë komunikim me njësinë e kontrollit.

#### Menyja

Testuesi kryen këto funksione:

- Të dhëna direkte
  Me këtë funksion mund të lexohen vlerat e sensorëve dhe aktuatorëve (përdor butonat e drejtimit për të zgjedhur një njësi).
- Lexim i kodeve të gabimeve
  Ky funksion shfaq të tërë kodet e gabimeve të ruajtura (përdor butonat e drejtimit për të pare të tërë listën nëse është e nevojshme).
- Fshirje e kodeve të gabimeve
  Ky funksion fshin të tërë kodet e gabimeve të ruajtura.

### Llamba testuese dhe testuesi LED

Llamba testuese dhe testuesi LED përdoren në të njëjtën mënyre. Një pikë e kontaktit realizohet me majën e aparatit, pika tjetër me sondën e testimit. Kur kontakti realizohet në një pin të padukshëm në pamjet e tanishme të ambientit të motorit, do të shfaqet një teleporter.

Pozicioni i llambës së testimit tregon nëse kontakti është i lidhur me një pin. Ngjyra e kontaktit tregon gjithashtu nëse është i lidhur ose jo. Kur ju lëvizni në një pamje tjetër në ambientin e motorit (shembull, hapni pamjen) lidhja e kontaktit do të humbasë.

### Telat (me siguresa dhe pa siguresa)

Telat janë të zhveshur ne skaje dhe mund të tërhiqen për të krijuar një lidhje. Kur një fund teli është i lidhur në një pin të padukshëm në pamjen e tanishme të ambientit të motorit, do të shfaqet një teleporter.

Telat që janë lidhur në anën e pasme të një konektori, do të qëndrojnë të lidhur kur e lëmë këtë konektor në një anë. Telat që janë lidhur në brendësi të një konektori, do të shqiten kur ne do ta vendosim këtë konektor përsëri.

Telat mund të zhduken duke klikuar butonin e mbylljes (një buton i vogël “x’ në majë).

#### Siguresa

Kur një tel ka siguresë, ajo kontrollohet duke klikuar në të. Siguresa më pas do të hiqet nga priza e saj. Siguresa të djegura mund të zëvendësohen duke zgjedhur “zëvendëso” nga menyja dhe duke klikuar në një sigurese.

## Mjete të tjera

Kolona e mjeteve poshtë në të majtë përmban mjete, të cilat qëndrojnë në ambientin e motorit pasi janë përdorur. Ikona e mjetit tërhiqet në një vend në ambientin e motorit. Kur lëshojmë butonin e mausit, mjetet do të na shfaqen. Mjeti zhduket duke klikuar mbi të.

Mjetet në dispozicion (nga e majta në të djathtë):

- Pompë karburanti ekstra (tërhiqe tek pompa origjinale e karburantit deri në serbator)
- Matës kompresioni (tërhiqe tek vendi i kandelave, kandela duhet të çmontohet)
- Testues kandelash (tërhiqe tek vendi i kandelës, kandela origjinale duhet të jetë e montuar)
- Ndezës (tërhiqe tek bateria)

Shënim. Jo të tëra mjetet janë të disponueshme në të gjitha situatat e simuluara.

## Ikona e baterisë

Për një arritje më të shpejtë te bateria, ju mund të klikoni butonin poshtë në të djathtë. Te bateria ky buton kthehet në një buton “mbrapsht”, për tu kthyer aty ku ishit më parë.

## Lidhjet e matjeve

Një tel prove mund të tërhiqet për të krijuar një lidhje. Kur teli i provës është i lidhur me një pin jo të dukshëm në pamjen që kemi në ambientin e motorit, do të shfaqet një teleporter.

Lidhjet e matjeve do të largohen kur teli i provës do të hiqet, mjeti është lëvizur (me anë të butonit të mbylljes) ose kur konektori në të cilin është lidhur teli i provës është lënë në një anë ose është montuar.

## Teleporteri

Një teleporter shfaq një lidhje elektrike me një pin i cili është i padukshëm në pamjen aktuale të ambientit të motorit. Kur klikoni tek një teleporter, ju ktheheni tek pamja në të cilën ai pin është i dukshëm. Kur ju lidhni një tel në anën e pasme të një konektori dhe më pas e lini atë konektor në një anë, teleporteri gjithashtu do të shfaqet. Teleporteri do të zhduket kur ju të montoni konektorin përsëri.